ddrg/super_eurlex huggingface dataset:
13.

ypač prašo valstybių narių įgyvendinti priemones, skirtas jaunimui, kuris gali nebaigti mokyklos ar kuris nedalyvauja švietimo ar mokymo programose arba darbo rinkoje, siekiant jam pasiūlyti kokybišką švietimą, mokymą ir jaunimo garantijų sistemas, kad jaunimas galėtų įgyti integracijai į darbo rinką reikalingos kompetencijos ir patirties, be to, palengvinti kai kurių iš jų reintegraciją į švietimo sistemą; be to, prašo skirti ypatingą dėmesį profesiniam rengimui ir mokymui tretinio išsilavinimo sistemose, atsižvelgiant į nacionalinių švietimo sistemų įvairovę; ragina valstybes nares padidinti pastangas užtikrinant, kad jaunimas galėtų įgyti realios darbo patirties ir greitai patekti į darbo rinką; pabrėžia, kad mokomoji praktika turi būti tiesiogiai susijusi su studijomis ir būti studijų programos dalis;
G.

kadangi valstybės narės yra visų pagrindinių tarptautinių dokumentų dėl lyčių lygybės ir moterų teisių šalys ir ES lygmeniu priimta daug politinių dokumentų, be to, kadangi praktinis įsipareigojimas toliau integruoti lyčių lygybės aspektą ir suteikti galių moterims išorės politikoje turėtų būti stiprinamas, nes pažanga įgyvendinant esamus politinius dokumentus nedidelė, be to, biudžeto ištekliai lyčių klausimams spręsti nepakankami;
144.

pažymi, kad novatoriškos MVĮ, be kitų kliūčių, susiduria su sunkumais siekdamos gauti finansavimą veiklai tarptautiniu lygmeniu, taip pat tarptautinės prekybos kredito draudimą; be to, pabrėžia poreikį įgyvendinti naujas paramos MVĮ priemones pagal peržiūrėtą Smulkiojo verslo aktą ir būsimą komunikatą dėl tarptautinės prekybos politikos ir MVĮ;
7.

primygtinai ragina Komisiją paskatinti Mauritanijos valdžios institucijas suteikti garantijų dėl kontrolės priemonių interpretacijos užtikrinimo; visų pirma pakartoja, kad Bendrijos laivai turi laivų stebėjimo sistemas ir kad tai turi būti priemonė laivo buvimo vietai nustatyti; pabrėžia, kad apytikslis nuotolio nuo kranto nustatymas iš akies turėtų būti uždraustas, nes įrodyta, kad ši priemonė nepatikima ir teisiškai laivynui negalioja; pabrėžia, kad dėl bet kokios alternatyvios sistemos turi būti abipusiškai susitarta iš anksto; laikosi nuomonės, kad Mauritanijos valdžios institucijoms tikruoju laiku turėtų būti perduodami duomenys apie laivo buvimo vietą; be to, mano, jog protokole turėtų būti numatyta, kad tuo atveju, kai sugenda laivo stebėjimo sistema, ji turi būti pataisyta per dvi savaites arba leidimo žvejoti galiojimas turi būti sustabdytas iki tol, kol ši sistema bus pataisyta;
41.

pabrėžia, kad būtina per COP 10 priimti rekomendacijas dėl biodegalų; primena, kad yra labai svarbu įvertinti tiesioginį ir netiesioginį biokuro poveikį biologinei įvairovei; be to, pabrėžia, kad būtina patvirtinti biodegalų sertifikavimo ir tvarumo kriterijus;
11.

klausia, ar numatyta kokių nors priemonių lygioms galimybėms užtikrinti; atsižvelgdamas į tai pabrėžia, pvz., kad EFSF palūkanų norma atrodo kitokia, nei sutartame pakete dėl Graikijos, nes EFSF skolininkai apmokės visas grynąsias SPĮ patirtas lėšų sutelkimo išlaidas; be to klausia, kaip galima užtikrinti sąžiningumą šalims, kurios nėra ekonominės ir pinigų sąjungos narės, jei EFSF veikia tik po to, kai iki galo panaudota 60 mlrd. eurų priemonė;
30.

reiškia susirūpinimą, kad pastaraisiais metais Europoje kilo gaisrų, sunaikinusių daugiau negu 400 000 hektarų miško per metus, o to priežastis – didėjantis kėlimasis iš kaimų ir tradicinės veiklos atsisakymas, nepakankama miškų priežiūra, didelės išlaidos, skirtos miškams, kuriuose auga tik vienos rūšies medžiai, netinkamų medžių rūšių sodinimas ir tinkamos prevencijos politikos nebuvimas bei nepakankamai griežtos bausmės tyčinio miškų padegimo atveju, taip pat netinkamas teisės aktų, draudžiančių neteisėtas statybas ir užtikrinančių miškų atželdinimą, įgyvendinimas; pažymi, kad vykstant tokio masto gaisrams, ypač Pietų Europoje, miškai negali atželti, o tai turi didelių ekologinių padarinių ir daro ekonominį ir socialinį poveikį; taip pat pažymi, kad dėl neįprastų oro sąlygų 2007 m. kilo dar daugiau ypatingai didelių gaisrų, ir tikėtina, kad šis reiškinys ateinančiais metais kartosis dažniau; be to, pažymi, kad bent jau ateinančius 30 metų klimato atšilimas didės ir tai pirmiausia galėtų paveikti tam tikrus regionus, kurie ypatingai pažeidžiami klimato kaitos;
50.

mano, kad asmenų be pilietybės, nuolat gyvenančių valstybėse narėse, padėtis yra unikali Europos Sąjungoje, nes kai kurios valstybės narės joms taiko nepagrįstus reikalavimus, kurie nėra būtini, taip juos diskriminuodamos bendruomenės daugumos atžvilgiu; todėl ragina visas valstybes nares, kurios to nepadarė, ratifikuoti Jungtinių Tautų Konvenciją dėl asmenų be pilietybės statuso (1954 m.) ir Konvenciją dėl asmenų be pilietybės skaičiaus mažinimo (1961 m.); ragina valstybes nares, iškovojusias arba atkūrusias nepriklausomybę paskutiniame 20 a. dešimtmetyje, visiems asmenims, gyvenusiems jų teritorijoje iki nepriklausomybės atkūrimo, be jokios diskriminacijos taikyti tokias pat sąlygas ir prašo visada priimti teisingus, tarptautinių organizacijų rekomendacijomis pagrįstus sprendimus, susijusius su diskriminaciją patyrusių asmenų problemomis; ypač smerkia atvejus, kai iš Europos Sąjungos nuolatinių gyventojų registrų sąmoningai išbraukiami asmenys ir ragina atitinkamas vyriausybes imtis veiksmingų priemonių, kad šie asmenys be pilietybes atgautų savo statusą;
B.

kadangi Srinagare įsikūrusi Dingusių asmenų tėvų asociacija (angl. Association of the Parents of Disappeared Persons (APDP)) 2008 m. kovo 29 d. paskelbė pranešimą, kuriame teigiama, jog tose vietovėse esama daugybės kapų, kurie dėl to, kad yra arti demarkacinės linijos su Pakistanu, neprieinami be specialaus saugumo pajėgų leidimo,
17.

džiaugiasi tuo, kad taikiai praėjo prezidento rinkimai 2008 m. sausio 5 d., ir mano, kad tai dar vienas žingsnis į priekį siekiant skatinti Gruzijos visuomenės demokratėjimą ir steigti bei stiprinti Gruzijos demokratines institucijas; tikisi, kad naujai išrinktas prezidentas imsis reikiamų veiksmų, kad vyktų konstruktyvus dialogas su opozicija; vis dėlto yra susirūpinęs dėl bendro vadovavimo rinkiminei kampanijai, vykusiai labai poliarizuotoje aplinkoje, kuriai būdinga pasitikėjimo stoka ir plačiai paskleisti kaltinimai pažeidimais, be to, ankstesnis prezidentas per rinkiminę kampaniją sąmoningai vykdė valstybinę veiklą ir dėl to rinkiminė kampanija buvo šališka; ragina Gruzijos valdžios institucijas tinkamai ir skubiai nagrinėti visus skundus dėl rinkimų eigos; ragina Gruzijos valdžios institucijas tinkamai atsižvelgti į tarptautinių stebėtojų pastabas, kad būtų išspręstos visos nurodytos problemos ir tinkamai bei kruopščiai pasiruošta artėjantiems visuotiniams rinkimams; ragina opozicijos jėgas veikti atsakingai, paisant rinkimų rezultatų, ir konstruktyviai dalyvauti Gruzijos demokratinių institucijų politinėse diskusijose;
29.

remdamasis Audito Rūmų ataskaita pažymi, kad Agentūra su Europos kosmoso agentūra (EKA) pasirašė darbo sąlygas dėl programų EGNOS ir GALILEO įgyvendinimo, o 2019 m. Agentūra sumokėjo 55,5 mln. EUR pagal EGNOS darbo tvarkos susitarimą ir 223,7 mln. EUR pagal GALILEO darbo tvarkos susitarimą; remdamasis Audito Rūmų ataskaita, pažymi, kad esama rizikos, jog Agentūros mokėjimai EKA gali būti apskaičiuojami remiantis netiksliomis išlaidomis, nes nėra išsamios ex ante ar ex post strategijos; atsižvelgdamas į Agentūros atsakymą, pažymi, kad ex ante kontrolė atliekama siekiant patvirtinti, kad mokėjimo prašymų sumos sutampa su atitinkamais mokėjimo planais ir išankstiniu finansavimu, nurodytu darbo susitarimuose, ir kad ex post kontrolė netaikoma, nes Agentūra yra įpareigota mokėti pagal sutartį; atsižvelgdamas į Agentūros atsakymą, pažymi, kad ex post kontrolę, visų pirma visišką išlaidų ir veiklos suderinimą su išlaidų ataskaitomis, ji vykdys nuo 2020 m. iki 2023 m.;
24.

remdamasis Audito Rūmų ataskaita pažymi, kad Agentūros dotacijų išlaidos labai padidėjo: nuo 123 000 000 EUR 2016 m. iki 167 000 000 EUR 2017 m.; susirūpinęs pažymi, kad 2017 m. agentūra neatliko jokių dotacijų išlaidų kompensavimo ex post patikrų; atkreipia dėmesį, kad, Agentūros nuomone, pagerėjo jos ex ante patikros, atliekamos iki kompensavimo, ir kad ex ante aprėpčiai pasiekus tam tikrą lygį, ji jau galėjo teikti būtiną patikinimą; tačiau atkreipia dėmesį į tai, kad, kaip Audito Rūmai nuolat nurodė nuo 2014 m., bendradarbiaujančių šalių deklaruotų išlaidų įrodymų dažnai nepakanka – tai pasitvirtino ir 2017 m.; ragina Agentūrą pranešti biudžeto įvykdymą tvirtinančiai institucijai apie priemones, kurių imtasi siekiant sušvelninti šią riziką;
13.

pripažįsta, kad, be Tarnybos nuostatų, Agentūra savo darbuotojams parengė praktinį interesų konfliktų valdymo ir prevencijos vadovą, kuriame teikiama įvairialypė informacija ir patarimai daugeliu klausimų; be to, pažymi, kad Agentūra reguliariai vykdo privalomus darbuotojų mokymus etikos ir sąžiningumo klausimais, taip pat skelbia visų pareigas einančių Valdančiosios tarybos, Mokslinio komiteto ir vadovybės narių gyvenimo aprašymus ir interesų deklaracijas;
24.

susirūpinęs primena, kad, remiantis Audito Rūmų ataskaita, 2014 m. daugiau kaip 50-ies Sąjungos institucijų ir įstaigų (įskaitant Agentūrą) vardu Komisija su vienu rangovu pasirašė preliminariąją sutartį (angl. FWC) dėl programinės įrangos ir licencijų įsigijimo ir susijusių IT techninės priežiūros bei konsultavimo paslaugų teikimo; pažymi, kad šios preliminariosios sutarties rangovas atlieka tarpininko tarp Agentūros ir tiekėjų vaidmenį ir kad už šias tarpininkavimo paslaugas preliminariosios sutarties rangovas turi teisę tiekėjų kainas padidinti 2–9 procentais; be to, pažymi, kad preliminariojoje sutartyje aiškiai nustatyta, kad ja rangovui nesuteikiama jokių išimtinių teisių; pažymi, kad 2016 m. Agentūra pagal šią preliminariąją sutartį įsigijo programinės įrangos licencijų už iš viso 442 754 EUR; pažymi, kad dauguma iš šių pirkinių buvo tam tikrai kategorijai priskiriami produktai, kurie turėtų būti naudojami tik išimtiniu atveju ir kurių kaina nebuvo nustatyta nei konkurso procedūros metu, nei preliminariojoje sutartyje; pripažįsta, kad Audito Rūmų ataskaitoje nurodyta, jog šia procedūra neužtikrinama pakankama konkurencija ir ekonomiškiausio sprendimo įgyvendinimas; be to, pripažįsta, nebuvo tinkamai tikrinami preliminariosios sutarties rangovo nustatyti antkainiai – didžiausias užsakymas buvo susijęs su išskirtinio Skandinavijos perpardavėjo atnaujintomis programinės įrangos licencijomis (112 248 EUR); reiškia susirūpinimą dėl to, kad šiuo atveju nebuvo pagrįsta taikyti preliminariąją sutartį, nes be reikalo padidėjo išlaidos; atkreipia dėmesį į Agentūros atsakymą į Audito Rūmų pastabą;
15.

remdamasis Audito Rūmų ataskaita, su susirūpinimu pažymi, kad nors ex ante ir ex post patikros yra nesuderinamos užduotys, vidaus auditorius dalyvavo abiejose; pripažįsta, kad oficiali Agentūros ex post patikros strategija bus parengta užtikrinant atitiktį Agentūros vidaus audito skyriaus užduotims; pripažįsta, kad Agentūros vidaus auditorius turi vykdyti tik ex post kontrolę, įskaitant patikras vietoje, ir tikrinti Agentūros ex ante patikros proceso veiksmingumą; tikisi, kad Agentūra biudžeto įvykdymą tvirtinančiai institucijai praneš apie padarytą pažangą dėl priemonių, kurių imtasi ex ante ir ex post kontrolės politikos srityje;
24.

pažymi, kad, palyginti su 2013 m., dvigubai išaugo posėdžių, per kuriuos naudojama vaizdo konferencijų priemonė, skaičius; pažymi, kad vaizdo konferencijų priemonė buvo naudojama per tuos posėdžius, per kuriuos nereikėjo vertimo žodžiu paslaugų; ragina EESRK veiksmingai pasinaudoti kalbų mokymo kursais siekiant, kad reikėtų mažiau vertimo žodžiu paslaugų ir taip institucijos darbas taptu veiksmingesnis;
2.

remdamasis Centro suteikta informacija patvirtina, kad: a. jis taikė daugialypius procesus ir priemones, kad užtikrintų tinkamą išlaidų, susijusių su dotacijomis, kuriomis remiamas bendradarbiavimas vykdant Reitox tinklo veiklą, ex ante ir ex post patikrą ir kontrolę; pažymi, kad šios priemonės – tai išsami ex ante kontrolė, raštu teikiamos instrukcijos tinklo Reitox nacionaliniams ryšių punktams, konkrečios informacinės sesijos aktualiais klausimais, kasmetinė kiekvieno nacionalinio ryšių punkto finansinės ataskaitos analizė ir ex post patikros vietoje; b. jis persvarstė savo taisykles, kuriose nustatomi ex post veiksmų reikalavimai, siekdamas aiškiai susieti ex post patikrą ir rizikos vertinimo rezultatus; pažymi, kad atliekant paskutinį rizikos įvertinimą 2014 m. buvo patvirtinta, kad egzistuoja tam tikra nuo vidutinės iki didelės galinti išaugti ir ex post patikrą galinti pagrįsti rizika, kuri dažniausiai yra techninio pobūdžio ir susijusi su IT apsauga ir programinės įrangos konfigūracija;
98.

ragina Generalinį sekretorių papildomai pasirūpinti, kad nariai ir darbuotojai galėtų kreiptis į pagalbinius IRT darbuotojus darbo vietoje, ir sudaryti galimybes pagalbiniams IRT darbuotojams, Parlamento darbuotojams ir nariams saugiai ir patogiai bendrauti tiesiogiai; primena Generaliniam sekretoriui, kad nuotolinė IRT pagalba gali būti nepatogi ir ne tokia tinkama norint užmegzti IT techninės priežiūros darbuotojų ir darbuotojų, kuriems reikia pagalbos IT srityje, tarpusavio pasitikėjimo santykius; be to, nurodo, kad kol nebus tinkamai atliktas minėtas saugumo auditas, nedera spręsti problemas tik nuotoliniu būdu;
25.

palankiai vertina EuropeAid atliktą pirmą matavimo tyrimą dėl likutinio klaidų lygio uždarytų sutarčių operacijose, siekiant įvertinti likusių klaidų poveikį po to, kai buvo atliktos visos ex ante ir ex post patikros; ragina Komisiją dėti daugiau pastangų siekiant geriau analizuoti ir fiksuoti dokumentuose pagrindines klaidų rūšis, taip pat ateityje sumažinti likutinį klaidų lygį (LKL);
238.

palankiai vertina tai, kad pateikta apžvalgos ataskaita dėl valstybių narių vykdomų valdymo patikrinimų tematinių auditų rezultatų (angl. „Overview Report on the Results of the Thematic Audit on Management Verifications Conducted by Member States“); atkreipia dėmesį į tai, kad ataskaitoje nurodoma, kad audito institucijos turi didelių trūkumų: administracinių institucijų ir tarpinių įstaigų atskaitomybės ryšiai turi trūkumų, auditai dažnai tėra tik formalumas, pažeidžiamos viešųjų pirkimų taisyklės, perduodant užduotis nevykdomi mokymai ir priežiūra, trūksta valdymo pajėgumų ir vadovavimo, ir palankiai vertina su tuo susijusias rekomendacijas, įskaitant supaprastintų išlaidų metodų naudojimą ir seminarus supaprastinimo klausimais visose valstybėse narėse, sustiprintą valdymą pasitelkiant specialiąsias išlaidų tikrinimo grupes, daugiau naudos gavėjų tikrinimų vietoje, geresnę įgaliotų įstaigų ir valdymo organų priežiūrą ribojant tvirtinimus dėl to, ką galima valdyti, ir veiksmų planus, kai randama trūkumų;
(12)

valstybės narės turėtų pasirinkti nacionalinius koordinavimo centrus. Be reikalingų administracinių pajėgumų, centrai turėtų turėti arba gauti galimybę tiesiogiai naudotis kibernetinio saugumo technologinėmis žiniomis, ypač tokiose srityse kaip kriptografija, IRT saugumo paslaugos, įsibrovimų aptikimas, sistemos saugumas, tinklo saugumas, programinės įrangos ir programų saugumas arba žmogiškieji , etikos, visuomeniniai ir aplinkos saugumo ir privatumo aspektai. Jie taip pat turėtų turėti pakankamai pajėgumų, kad galėtų veiksmingai dalyvauti ir koordinuoti veiksmus su pramone, viešuoju sektoriumi, įskaitant institucijas, paskirtas pagal Europos Parlamento ir Tarybos direktyvą (ES) 2016/1148 (23), ir mokslinių tyrimų bendruomene , siekiant užmegzti nuolatinį viešojo ir privačiojo sektorių dialogą kibernetinio saugumo klausimais. Be to, turėtų būti padidintas plačiosios visuomenės informuotumas kibernetinio saugumo srityje, pasitelkus tinkamas informavimo priemones;
(12b)

veiksmai turėtų būti pasirenkami remiantis tuo, ar jais galima pasiekti konkrečius Programos tikslus, numatytus 2 straipsnyje. Šie veiksmai gali apimti specialios techninės pagalbos teikimą kompetentingoms valstybių narių institucijoms, pavyzdžiui, specialių žinių teikimą, aprūpinimą specialia ir pažangių technologijų įranga ir veiksmingomis informacinių technologijų (IT) priemonėmis; užtikrinant reikiamą paramą tyrimams ir sudarant jiems palankesnes sąlygas, visų pirma sudarant jungtines tyrimų grupes ir organizuojant tarpvalstybines operacijas arba gerinant darbuotojų mainus pagal konkrečius projektus. Be to, reikalavimus atitinkantys veiksmai taip pat gali apimti tikslinio specializuoto mokymo organizavimą, rizikos analizės praktinius seminarus ir, jei reikia, konferencijas bei tyrimus; [8 pakeit.]
(26) valstybės narės seniai vykdo veiklą kosmoso srityje. Jos turi kosmosui skirtas sistemas, infrastruktūrą ir nacionalines agentūras bei įstaigas. Todėl jos gali gerokai prisidėti prie Programos, ypač jos įgyvendinimo, ir turėtų būti įpareigotos visapusiškai bendradarbiauti su Sąjunga, kad skatintų Programos paslaugų ir taikomųjų programų naudojimą. Komisijai turėtų būti sudarytos sąlygos sutelkti valstybių narių turimas priemones, ji galėtų valstybėms narėms patikėti nereguliuojamojo pobūdžio užduotis, susijusias su Programos vykdymu, ir naudotis jų pagalba. Be to, atitinkamos valstybės narės turėtų imtis visų būtinų priemonių, kad užtikrintų antžeminių stočių apsaugą savo teritorijoje. Be to, valstybės narės ir Komisija turėtų dirbti kartu ir bendradarbiauti su atitinkamomis tarptautinėmis organizacijomis ir priežiūros institucijomis, kad užtikrintų galimybes saugiai naudotis dažniu , kurio reikia Programai, siekiant visapusiškai išplėtoti ir įdiegti teikiamomis paslaugomis grindžiamas taikomąsias programas, laikantis 2012 m. kovo 14 d. Europos Parlamento ir Tarybos sprendimo Nr. 243/2012/ES, kuriuo nustatoma daugiametė radijo spektro politikos programa (15), reikalavimų;

(26) valstybės narės seniai vykdo veiklą kosmoso srityje. Jos turi kosmosui skirtas sistemas, infrastruktūrą ir nacionalines agentūras bei įstaigas. Todėl jos gali gerokai prisidėti prie Programos, ypač jos įgyvendinimo, ir turėtų būti įpareigotos visapusiškai bendradarbiauti su Sąjunga, kad skatintų Programos paslaugų ir taikomųjų programų naudojimą. Komisijai turėtų būti sudarytos sąlygos sutelkti valstybių narių turimas priemones, ji galėtų valstybėms narėms patikėti nereguliuojamojo pobūdžio užduotis, susijusias su Programos vykdymu, ir naudotis jų pagalba. Be to, atitinkamos valstybės narės turėtų imtis visų būtinų priemonių, kad užtikrintų antžeminių stočių apsaugą savo teritorijoje. Be to, valstybės narės ir Komisija turėtų dirbti kartu ir bendradarbiauti su atitinkamomis tarptautinėmis organizacijomis ir priežiūros institucijomis, kad užtikrintų galimybes naudotis tinkamai apsaugotais dažniais , kurių reikia Programai, siekiant visapusiškai išplėtoti ir įdiegti teikiamomis paslaugomis grindžiamas taikomąsias programas, laikantis 2012 m. kovo 14 d. Europos Parlamento ir Tarybos sprendimo Nr. 243/2012/ES, kuriuo nustatoma daugiametė radijo spektro politikos programa (15), reikalavimų;
(8)

tačiau šio reglamento nuostatos, kuriomis sudaromos sąlygos geležinkelio paslaugomis lengviau naudotis neįgaliems ir riboto judumo asmenims, turėtų būti taikomos be išimčių. Taip pat be išimčių turėtų būti taikomos asmenų teisės įsigyti kelionės geležinkeliu bilietus be pernelyg didelių sunkumų, taip pat nuostatos dėl geležinkelio įmonių atsakomybės keleivių ir jų bagažo atžvilgiu, reikalavimas, kad geležinkelio įmonės būtų atitinkamai apsidraudusios, ir reikalavimas, kad jos tinkamomis priemonėmis užtikrintų keleivių asmeninį saugumą geležinkelio stotyse bei traukiniuose ir valdytų riziką; [6 pakeit.]
(19)

šiame reglamente reikia atsižvelgti į kai kurių teisių ir pareigų apribojimus, nustatytus Europos Parlamento ir Tarybos reglamente (ES) 2016/679 (37), siekiant apsaugoti to reglamento 23 straipsnio 1 dalies e punkte nurodytus interesus. Tokie apribojimai yra būtini ir proporcingi atsižvelgiant į galimą valstybių narių pajamų netekimą ir didelę prieigos prie informacijos svarbą, siekiant veiksmingai kovoti su sukčiavimu. Tačiau tokie apribojimai neturėtų viršyti to, kas tikrai būtina nurodytam tikslui pasiekti, ir turi atitikti aukštus standartus, privalomus pagal Europos Sąjungos pagrindinių teisių chartijos 52 straipsnio 1 dalį. Be to, bet kokie būsimi šio reglamento įgyvendinimo aktai turėtų atitikti duomenų apsaugos reikalavimus, išdėstytus Europos Parlamento ir Tarybos reglamentuose (ES) 2016/679 ir (EB) Nr. 45/2001 (37a) ;
Tam, kad galutiniai naudotojai galėtų reguliuoti savo energijos vartojimą, sąskaitos turėtų būti grindžiamos faktiniu suvartojimu arba šilumos daliklio rodmenimis ir išrašomos ne rečiau nei kartą per metus.

Tam, kad vartotojai galėtų reguliuoti savo energijos vartojimą, sąskaitos turėtų būti grindžiamos faktiniu suvartojimu ir išrašomos ne rečiau nei kartą per metus.

Jei įrengti skaitikliai arba dalikliai, kurių duomenis galima nuskaityti nuotoliniu būdu, nuo [čia įrašykite įsigaliojimo datą] faktiniu suvartojimu grindžiamos sąskaitos išrašomos arba suvartojimo informacija pateikiama bent kartą per ketvirtį, jei to pageidauja vartotojas arba jei galutinis vartotojas pasirinko galimybę gauti elektronines sąskaitas, kitu atveju – du kartus per metus.
(4)

norint, kad antidempingo ir antisubsidijų tyrimai būtų skaidresni ir labiau nuspėjami, šalys, kurioms gali turėti poveikio laikinosios antidempingo ir kompensacinės priemonės, visų pirma importuotojai, turėtų žinoti, kad tokias priemones ketinama nustatyti. Suteiktas laikas turėtų atitikti laikotarpį nuo įgyvendinimo akto projekto pateikimo antidempingo komitetui, įsteigtam pagal Reglamento (EB) Nr. 1225/2009 15 straipsnį, ir antisubsidijų komitetui, įsteigtam pagal Reglamento (EB) Nr. 597/2009 25 straipsnį, iki to akto Komisijos priėmimo. Šis laikotarpis nustatytas Reglamento (ES) Nr. 182/2011 3 straipsnio 3 dalyje. Be to, kai vykdant tam tikrus tyrimus netikslinga nustatyti laikinąsias priemones, pageidautina, kad tokiais atvejais šalys pakankamai iš anksto apie tai žinotų; [2 pakeit.]
(14)

be to, darnus požiūris turėtų padėti Sąjungos viešojo sektoriaus institucijoms ir įmonėms gauti ekonominės ir socialinės naudos dėl interneto paslaugų teikimo platesniam piliečių ir vartotojų ratui. Tai turėtų padidinti žiniatinklio prieinamumo produktų ir paslaugų vidaus rinkos potencialą ir padėti baigti kurti bendrąją skaitmeninę rinką . Su tuo susijęs rinkos augimas turėtų paskatinti įmones prisidėti prie ekonominio augimo ir darbo vietų kūrimo Sąjungoje. Vidaus rinkos stiprinimas turėtų padėti užtikrinti, kad investicijos Sąjungoje taptų patrauklesnės. Valdžios institucijos turėtų turėti naudos iš to, kad žiniatinklio prieinamumas būtų užtikrinamas mažesnėmis sąnaudomis; [16 pakeit.]
A.

kadangi, atsižvelgus į naujausias statistines peržiūras, dėl kurių susitarė valstybės narės, pasirodė, kad per kelerius metus kai kurios valstybės narės sumokėjo per mažai joms privalomų sumokėti įnašų į Sąjungos biudžetą, o kitos sumokėjo per daug; kadangi šie nukrypimai atsirado dėl didelių statistinių pokyčių, apie kuriuos pranešė valstybės narės;
5.

Nustatant atskaitos lygius atsižvelgiama į pagrindinių situacijų charakteristikas bei visuomeninius kriterijus, kurie gali aprėpti: — a) esant mažesnei nei 1 mSv arba 1mSv per metus apšvitai, bendrąją apšvitos lygio informaciją, be specialaus individualiųjų apšvitų nagrinėjimo; — b) esant mažesnei nei 20 mSv arba 20 mSv per metus apšvitai, konkrečią informaciją, leidžiančią asmenims valdyti savo apšvitą, jeigu galima; — c) esant mažesnei nei 100 mSv arba 100 mSv per metus apšvitai, individualiųjų dozių įvertinimą ir specialią informaciją apie apšvitos pavojų bei galimus taikyti apšvitos sumažinimo veiksmus. [121 pakeit.]
(4)

Reglamento (EB) Nr. 428/2009 I priedas turėtų būti reguliariai atnaujinamas, siekiant užtikrinti, kad būtų visiškai laikomasi tarptautinių saugumo įsipareigojimų, garantuoti skaidrumą ir išlaikyti eksportuotojų konkurencingumą. Vėluojant atnaujinti Sąjungos sąrašą gali būti padarytas neigiamas poveikis saugumui bei tarptautinėms neplatinimo iniciatyvoms ir Sąjungos eksportuotuojų ekonominės veiklos rezultatams. Be to, dėl techninio šių pakeitimų pobūdžio ir dėl to, kad tie pokyčiai turi atitikti tarptautinių eksporto kontrolės režimų šalių priimtus sprendimus, reikėtų taikyti skubos procedūrą, kad reikalingi atnaujinimai įsigaliotų Sąjungoje;